Hundene falt ned i sprekken torsdag, da en guide og to turister med hvert sitt hundespann kom ut for dårlig vær i området.
Brått forsvant guidens hundespann utfor en bresprekk. Guiden klarte å hoppe av, men sleden og hundene forsvant.
Fredag tok de bilder fra helikopter over området der hundene satt fast. Basert på disse bildene, ble lørdagens redningsaksjon planlagt. Like før klokken 12 kom nyheten hundeeierne hadde ventet spent på:
- Nå har jeg akkurat fått beskjed om at alle hundene er hentet ut i live og i god behold. Det er jeg veldig glad for, sier Trygve Steen, styreleder i Green Dog, som eier hundespannet og tilbyr guidede turer på Svalbard.